**Poznámky konsolidovanej účtovnej závierky obce Solčany**

**zostavenej k 31. decembru 2017**

# VŠEOBECNÉ ÚDAJE

## Identifikačné údaje konsolidujúcej účtovnej jednotky

Obec Solčany

Hviezdoslavova č. 50

956 17 Solčany

IČO: 00311081

Obec Solčany bola založená v roku 1990 zákonom č. 369/1990 Zb. o obecnom zriadení v znení neskorších predpisov. /ďalej v texte len Obec/

*Identifikačné údaje konsolidovaných účtovných jednotiek*

Obec má v zriaďovateľskej pôsobnosti 1 rozpočtovú organizáciu - Základnú školu s materskou školou Solčany.

|  |  |
| --- | --- |
| Názov konsolidovanej účtovnej jednotky | Sídlo konsolidovanej účtovnej jednotky |
| Základná škola s materskou školou | Hviezdoslavova č. 38, 956 17 Solčany |

Konsolidovaný celok Obce sa v roku 2017 oproti minulým účtovným obdobiam nezmenil.

Prehľad o účtovných jednotkách konsolidovaného celku je uvedený, v tabuľkovej časti *Údaje o konsolidovanom celku – Tabuľka č. 1*.

Konsolidovaná účtovná závierka konsolidovaného celku Obce k 31. decembru 2017 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 1. januára 2017 do 31. decembra 2017.

Obec je súčasťou súhrnného celku verejnej správy Slovenskej republiky.

## Informácie o vedúcich predstaviteľoch a o zamestnancoch konsolidovaného celku

Starosta obce: Ing. Juraj Soboňa

Zástupca starostu: Mgr. Jozef Šiška

Prednosta obecného úradu: Jozef Mančík

Hlavný kontrolór obce: Ing. Terézia Píšťanská

Riaditeľka školy : Mgr. Jozefína Kováčová

Zástupkyňa : PaedDr. Kvetoslava Hornová

Priemerný počet zamestnancov konsolidovaného celku Obce bol : 19/ obec +39/ škola = 58,

z toho 3 vedúci zamestnanci.

## Informácia o splnení predpokladu nepretržitého pokračovania v činnosti účtovnej jednotky

Konsolidovaná účtovná závierka Obce bola zostavená za predpokladu nepretržitého pokračovania v činnosti jednotlivých účtovných jednotiek tvoriacich konsolidovaný celok a to v súlade so zákonom o účtovníctve a nadväzujúcimi právnymi predpismi.

## Zmeny účtovných metód a účtovných zásad

Účtovné metódy a všeobecné účtovné zásady v roku 2017 neboli zmenené.

## Spôsob ocenenia jednotlivých zložiek

Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého nehmotného a nehmotného majetku nie sú resp. sú úroky z úverov do doby zaradenia majetku. O zľave z ceny, ktorú poskytol dodávateľ k majetku sa následne zníži obstarávacia cena predmetného majetku.

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť. Majetok vytvorený vlastnou činnosťou by sa ocenil reprodukčnou obstarávacou cenou v prípade, ak by vlastné náklady boli vyššie ako reprodukčná obstarávacia cena tohto majetku.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou. Reprodukčná obstarávacia cena je cena, za ktorú by sa majetok obstaral v čase, keď sa o ňom účtuje.

Cenné papiere a podiely sa oceňujú pri ich nadobudnutí obstarávacími cenami, t.j. vrátane nákladov súvisiacich s obstaraním.

Pohľadávky sa pri ich vzniku oceňujú menovitou hodnotou. Pohľadávky pri odplatnom nadobudnutí sa oceňujú obstarávacou cenou, t.j. vrátane nákladov súvisiacich s obstaraním. Toto ocenenie sa znižuje o pochybné,  nedobytným pohľadávky a o pohľadávky, pri ktorých existuje riziko nevymožiteľnosti.

Peňažné prostriedky a ceniny sa oceňujú menovitou hodnotou.

Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku.

Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou.

Účty časového rozlíšenia aktív a pasív sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

**INFORMÁCIE O METÓDACH A POSTUPOCH KONSOLIDÁCIE**

Konsolidovaná účtovná závierka Obce Solčany bola zostavená v súlade so zákonom č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

V rámci konsolidácie konsolidovaného celku Obce boli eliminované vzájomné pohľadávky, záväzky, náklady a výnosy, bola vykonaná konsolidácia kapitálu.

*Zahrnutie konsolidovaných účtovných jednotiek do konsolidovanej účtovnej závierky*

|  |  |  |  |
| --- | --- | --- | --- |
| Názov resp. obchodné meno  konsolidovanej účtovnej jednotky | Metóda  úplnej konsolidácie | Metóda  podielovej konsolidácie | Metóda  vlastného imania |
| Základná škola s materskou školou Solčany | Áno |  |  |

Pri dcérskych účtovných jednotkách bola použitá metóda úplnej konsolidácie.

V roku 2017, rovnako ako v predchádzajúcich účtovných obdobiach, sa medzi účtovnými jednotkami konsolidovaného celku Obce neuskutočnil nákup, resp. predaj majetku. Preto nebolo potrebné vykonať konsolidáciu medzivýsledku.

# INFORMÁCIE O ÚDAJOCH NA STRANE AKTÍV A PASÍV

## Dlhodobý nehmotný majetok a dlhodobý hmotný majetok

Prehľad pohybu dlhodobého nehmotného a dlhodobého hmotného majetku od 1. januára 2017 do 31. decembra 2017 je uvedený v tabuľkovej časti *Prehľad o pohybe dlhodobého majetku – Tabuľka č. 2.*

Obec má 2 osobné autá, 1.auto obstarané formou finančného prenájmu, Obe osobné autá vykazuje ako svoj majetok.

## Dlhodobý finančný majetok

Prehľad dlhodobého finančného majetku účtovnej jednotky od 1. januára 2017 do 31. decembra 2017 je uvedený je uvedený v tabuľkovej časti *Prehľad o pohybe dlhodobého majetku – Tabuľka č. 2.*

Obec vlastní akcie vo Vodárenskej spoločnosti, a.s. v mene euro. Účtovná hodnota k 31.12.2017 predstavovala sumu 464 128,96 eur – Tabuľka č. 4.

## Pohľadávky

Vývoj opravných položiek k pohľadávkam ako aj rozdelenie pohľadávok podľa splatnosti sú uvedené v tabuľkovej časti – Tabuľka č. 9.

Najvýznamnejšou položkou pohľadávok sú pohľadávky z daňových a nedaňových príjmov obce.

## Finančný majetok

Ako finančný majetok sú vykázané peňažné prostriedky v pokladnici a účty v bankách. Účtami v bankách môže účtovná jednotka voľne disponovať.

# INFORMÁCIE O ÚDAJOCH NA STRANE PASÍV SÚVAHY

## Vlastné imanie

Prehľad vlastného imania konsolidovaného celku od 1. januára 2017 do 31. decembra 2017 je uvedený v tabuľkovej časti – Tabuľka č. 12.

## Rezervy

Prehľad rezerv konsolidovaného celku od 1. januára 2017 do 31. decembra 2017 je uvedený je uvedený v tabuľkovej časti – Tabuľka č. 13.

Obec vykazuje zákonnú krátkodobú rezervu na overenie účtovnej závierky vo výške 2 000 €.

## Záväzky

Prehľad záväzkov podľa splatnosti je uvedený v tabuľkovej časti – Tabuľka č. 15.

Významnou položkou dlhodobých záväzkov sú prijaté úvery zo Štátneho fondu rozvoja bývania, ktoré sú k 31.12.2017 vykázané vo výške 504 197,97 € s dlhodobou dobou splatnosti.   
 Úvery prijaté zo Štátneho fondu rozvoja a bývania bude obec splácať do roku 2037.

## Bankové úvery a ostatné prijaté návratné finančné výpomoci

Prehľad o bankových úveroch Obce k 31.12.2017 s uvedením podrobných informácií je uvedený v tabuľkovej časti – Tabuľka č. 16.

**Informácie o výnosoch a nákladoch**

Prehľad o daňových výnosov samosprávy:

|  |  |
| --- | --- |
|  | *31.12.2017* |
| Podielové dane:  OK škole  Opatrovat.službe SPOKOJNOSŤ  Územná samospráva | 132 000,00  12 395,89  520 663,87 |
| Dane za špecifické služby - za psa | 1 268,00 |
| Dane za špecifické služby – automaty, byty | 3 816,09 |
| Dane za špecifické služby - za užívania verejného priestranstva | 1 252,00 |
| Daň z nehnuteľností:  Daň z pozemku  Daň zo stavieb | 49 496,11  18 211,27 |
| Dane za ubytovanie | 392,00 |

Ďalšie podrobnejšie informácie k nákladom a výnosom sú uvedené v tabuľkovej časti – Tabuľka č. 19-22.

**SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE**

**KONSOLIDOVANA ÚČTOVNÁ ZÁVIERKA, DO DŇA JEJ ZOSTAVENIA**

Po 31. decembri 2017 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2017.

V Solčanoch, 11.06.2018

Spracovala : Mária Švajlenová Ing. Juraj Soboňa

starosta obce